Snoek-en-Patatfees: 29 en 30 Junie – 'n Afrikaanse kultuurfees op sy beste! - Afrikaans.com
Snoek-en-Patatfees: 29 en 30 Junie
Die 18de fees vind vanjaar op 29 en 30 Junie plaas en gaste sal self op tuintoere kan gaan en patats oes vir hul etes. Feesgangers kan ook tradisionele Khoi-patatresepte probeer. 'n Deel van die winste word geskenk aan gemeenskapsorganisasies wat die maatskaplike uitdagings in die gemeenskap hanteer.
Rieldansers, sokkiedans, trompoppies en karaoke asook landloop en roetes vir bergfietsentoesiaste sorg vir feesnaweekpret vir die hele gesin. Daar is meer as 60 stalletjies en groente- en vrugtemarkte. Moenie die uitstalling by die museum misloop nie. Hier word die lewe van die Goedverwachters sedert die 1800's uitgebeeld en 'n besoek aan die Klipkerk is die moeite werd.
Vir meer inligting, kontak die toerismekantoor by telefoonnommers: 078 316 3988 of 073 384 7420 of stuur 'n e-pos: tourism@goedverwacht.com
Verlede jaar se feestelikheid.
Snoek en patats sonder roosterkoek is net nie dieselfde nie. Saam met tuisgemaakte korrelkonfyt … 'n feesmaal!